ΨΗΦΙΣΜΑ ΤΟΥ ΣΥΜΒΟΥΛΙΟΥ της 4ης Δεκεμβρίου 1997 όσον αφορά την έκθεση σχετικά με την κατάσταση της υγείας των γυναικών στην Ευρωπαϊκή Κοινότητα (97/C 394/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

ΥΠΕΝΘΥΜΙΖΟΝΤΑΣ την έκθεση της Επιτροπής, της 19ης Ιουλίου 1995, σχετικά με την κατάσταση της υγείας στην Ευρωπαϊκή Κοινότητα και τα συμπεράσματα του Συμβουλίου της 30ής Νοεμβρίου 1995 (1) 7

ΥΠΕΝΘΥΜΙΖΟΝΤΑΣ ότι στα ως άνω συμπεράσματα, το Συμβούλιο εκτιμά ότι η κατάρτιση εκθέσεων που περιέχουν πλήρεις και ακριβείς πληροφορίες σχετικά με την κατάσταση της υγείας, τους καθοριστικούς παράγοντες της υγείας και τις δραστηριότητες σχετικά με την υγεία στο σύνολο της Κοινότητας, αποτελεί μέσο για την εμβάθυνση των γνώσεων και της κατανόησης κύριων υγειονομικών προβλημάτων στα πλαίσια της Κοινότητας καθώς και των δράσεων και προγραμμάτων σε επίπεδο Κοινότητας και κρατών μελών 7

ΥΠΕΝΘΥΜΙΖΟΝΤΑΣ επίσης ότι, στα εν λόγω συμπεράσματα, το Συμβούλιο συμφώνησε να εξετάσει αργότερα το στόχο και τη μορφή των μελλοντικών εκθέσεων, τις πηγές δεδομένων που πρέπει να χρησιμοποιηθούν, τη συχνότητα της εμφάνισης τους και τον τρόπο χρήσης τους ως βάσης για τον καθορισμό των προτεραιοτήτων της κοινοτικής δράσης 7

ΕΚΦΡΑΖΕΙ την ικανοποίησή του για την έκθεση της Επιτροπής, της 22ας Μαΐου 1997, σχετικά με την κατάσταση της υγείας των γυναικών στην Ευρωπαϊκή Κοινότητα 7

ΠΑΡΑΤΗΡΕΙ ότι η έκθεση αυτή εμφανίζει έλλειψη αξιόπιστων, ενημερωμένων και συγκρίσμων δεδομένων, καθώς και δεδομένων κατανεμημένων κατά φύλο 7

ΔΙΑΠΙΣΤΩΝΕΙ ότι η έκθεση καταδεικνύει τη σημαντική αύξηση του προσδόκιμου επιβίωσης των γυναικών από το 1970, καθώς και τις σταθερές διαφορές που υπάρχουν ανάμεσα στο προσδόκιμο επιβίωσης των γυναικών στα διάφορα κράτη μέλη και στο προσδόκιμο επιβίωσης μεταξύ γυναικών και ανδρών 7

ΔΙΑΠΙΣΤΩΝΕΙ επίσης ότι η έκθεση αυτή καταδεικνύει τα προβλήματα που συνδέονται με τη σεξουαλική υγεία και την αναπαραγωγή, την αύξηση του καρκίνου του στήθους και του πνεύμονα, το πρόβλημα της βίας κατά των γυναικών με δυσμενή αντίκτυπο στη φυσική και ψυχική υγεία τους, το σημαντικό αριθμό ως προς τις απόπειρες αυτοκτονίας, τις διάφορες πλευρές των προβλημάτων που συνδέονται με τη διατροφή και τη σημασία των χρονίων ασθενιών που συνδέονται με την αύξηση του προσδόκιμου επιβίωσης των γυναικών 7

ΚΡΙΝΕΙ ότι τα ειδικότερα προβλήματα που συνδέονται με την υγεία των γυναικών πρέπει να ληφθούν υπόψη κατά τις εργασίες για το νέο πλαίσιο δράσης στον τομέα της δημόσιας υγείας 7

ΘΕΩΡΕΙ, ενόψει της εκπόνησης των μελλοντικών εκθέσεων, ότι:

- στόχος των εκθέσεων αυτών πρέπει να είναι η παροχή πληροφοριών για τις τάσεις και τους καθοριστικούς παράγοντες της υγείας που μπορούν να χρησιμοποιηθούν για τον προγραμματισμό ιδίως των δράσεων σε κοινοτικό επίπεδο και για την αξιολόγηση των διεξαγομένων δράσεων,

- τα θέματα πρέπει να επιλεγούν σε συνάρτηση με το ενδιαφέρον που παρουσιάζουν για μελλοντικές δράσεις, σε κοινοτικό επίπεδο, στον τομέα της υγείας,

- οι εκθέσεις αυτές θα πρέπει να λαμβάνουν υπόψη τους κοινωνικο-οικονομικούς παράγοντες που έχουν επίδραση στην υγεία, να εμβαθύνουν, στους συγκεκριμένους τομείς, την ανάλυση των δεδομένων και των διαφορών μεταξύ των κρατών μελών καθώς και τα αίτιά τους και επίσης να διατυπώνουν ενδεχομένως λειτουργικά συμπεράσματα, για δράσεις σε κοινοτικό επίπεδο 7

ΥΠΟΓΡΑΜΜΙΖΕΙ ότι είναι σκόπιμο να ζητείται προηγουμένως η γνώμη των κρατών μελών και να συμμετέχουν οι αρμόδιες αρχές/οργανισμοί των κρατών μελών στην κατάρτιση αυτών των εκθέσεων, καθώς και την επιβεβαίωση των δεδομένων 7

ΥΠΟΓΡΑΜΜΙΖΕΙ ότι οι δράσεις που πρέπει να υλοποιηθούν στο πλαίσιο του κοινοτικού προγράμματος δράσης σχετικά με την παρακολούθηση της υγείας στο πλαίσιο της δράσης στον τομέα της δημόσιας υγείας (1997-2001) (2) αποβλέπουν, μεταξύ άλλων, στην καθιέρωση κοινοτικών δεικτών τελειοποιώντας τις κατάλληλες μεθόδους για τη συλλογή των υγειονομικών δεδομένων που βαθμιαία γίνονται συγκρίσιμα, καθώς και στην υποστήριξη των αναλύσεων και των εκθέσεων σχετικά με την κατάσταση της υγείας, τις τάσεις και τους καθοριστικούς παράγοντες της υγείας 7

ΘΕΩΡΕΙ ότι αυτές οι εργασίες οι οποίες διεξάγονται σε στενή συνεργασία με τα κράτη μέλη συμβάλλουν ουσιαστικά στη βελτίωση της ποιότητας και της συγκρισιμότητας των στοιχείων ούτως ώστε να αυξηθεί η αξιοπιστία των εκθέσεων 7

ΘΕΩΡΕΙ ότι οι εργασίες αυτές θα συμβάλουν επίσης στον καθορισμό μιας κατάλληλης μεθοδολογίας για την κατάρτιση των μελλοντικών εκθέσεων καθώς και στη βελτίωση της ποιότητας και της αξίας τους 7

ΚΑΛΕΙ τα κράτη μέλη να αναπτύξουν την κατανομή των στοιχείων που αφορούν την υγεία κατά φύλο λαμβάνοντας υπόψη κοινωνικο-οικονομικούς παράγοντες και να συλλέγουν περισσότερα στοιχεία σχετικά με τα ειδικά προβλήματα υγείας των γυναικών, δίνοντας ιδιαίτεοη προσοχή στην προαγωγή της ποιότητας ζωής των γυναικών δεδομένης ιδίως της αύξησης του προσδόκιμου επιβίωσης αυτών,

ΚΑΛΕΙ την Επιτροπή:

- να λάβει υπόψη καταλλήλως την παρούσα έκθεση στο πλαίσιο της εφαρμογής των υπό εκτέλεση προγραμμάτων και της ανάπτυξης των μελλοντικών δράσεων, συμπεριλαμβανομένου του καθορισμού προτεραιοτήτων της κοινοτικής δράσης,

- να δώσει ιδιαίτερη προσοχή στη βελτίωση της ποιότητας και της συγκρισιμότητας των υγειονομικών στοιχείων και στην κατανομή τους κατά φύλο στο πλαίσιο του κοινοτικού προγράμματος δράσης όσον αφορά την παρακολούθηση της υγείας,

- να ζητήσει τη γνώμη, προκειμένου να καταρτιστούν μελλοντικές εκθέσεις, των κρατών μελών με τον κατάλληλο τρόπο, ιδίως στα πλαίσια της επιτροπής του προγράμματος «παρακολούθηση της υγείας» για τον καθορισμό του στόχου και της μορφής των μελλοντικών εκθέσεων, τη συχνότητα της δημοσίευσής τους, την επιλογή των θεμάτων, τις πηγές δεδομένων που πρέπει να χρησιμοποιηθούν, τη μεθοδολογία που πρέπει να ακολουθηθεί και την επιλογή των συντονιστών.

(1) ΕΕ C 350 της 30. 12. 1995, σ. 1.

(2) Απόφαση αριθ. 1400/97/ΕΚ του Ευρωπαϊκού Κοινοβουλίου και του Συμβουλίου της 30ής Ιουνίου 1997 (ΕΕ L 193 της 22. 7. 1997, σ. 1).